Kigyulladt egy autóbusz a Rita elől menekülőkkel
Dallastól nem messze kigyulladt egy autóbusz, amely a Rita hurrikán elől menekülő negyvenöt idős embert szállította. Mintegy huszonnégy személy életét vesztette.
A busz valószínűleg műszaki okok miatt kapott lángra, amikor útvonalát keresztezte egy vonuló vihar, amely felborította az utasokkal teli járművet. A tüzet, amelyben a busz porig égett, feltehetően az idősek által használt oxigénpalackok okozták. A sofőr, aki túlélte a balesetet, több alkalommal is visszament a buszba, hogy kiszabadítsa a bent maradt utasokat.
A baleset 27 kilométeres torlódást okozott az Interstate 45 nevű autópályán, mely a Gulf-parttól Dallas felé északra tartó főút.
A Nemzeti Hurrikán Központ legfrissebb tájékoztatása szerint Rita Louisiana dél-nyugati és Texas felső részén érhet partot helyi idő szerint még késő délután vagy este. George Bush látogatást tervez Texasba, hogy ellenőrizze az előkészületeket.
külföld